Vikipeedia loodi alguses kõrvalosana Nupedia projektile. Nupedia oli, sarnaselt praeguse Vikipeediaga, projekt loomaks vaba võrguentsüklopeedia. Nupedia artikleid kirjutasid eksperdid. Seejärel vaatasid teised eksperdid artiklid enne avaldamist läbi. Selle projektiga alustati 9. märtsil 2000 ning selle omanikuks oli Bomis, internetiportaali haldav firma. Selle peamised juhid olid Jimmy Wales (Bomisi tegevdirektor) ja Larry Sanger (Nupedia ning hiljem ka Vikipeedia peatoimetaja). Nupediat kirjeldas Sanger teistest olemasolevatest entsüklopeediatest erinevat selle poolest, et selle sisu oli vaba, suurus ei olnud piiratud ning et see oli erapooletu, mis tulenes Nupedia avatud olemusest ja võimalikust suurest kaastöötajate arvust. [1]